# Queen Victoria

| Queen Victoria |
| --- |
| Victoria weirin her smaa diamond croun (1882) |
| Queen o the Unitit Kinrick |
| Ring | 20 Juin 1837 – 22 Januar 1901 |
| Coronation | 28 Juin 1838 |
| Predecessor | William IV |
| Successor | Edward VII |
| Empress o Indie |
| Ring | 1 Mey 1876 – 22 Januar 1901 |
| Imperial Durbar | 1 Januar 1877 |
| Successor | Edward VII |
|  |
| Born | 24 Mey 1819(1819-05-24) Kensington Pailace, Lunnon |
| Dee'd | 22 Januar 1901(1901-01-22) (aged 81) Osborne Hoose, Isle o Wight |
| Buirial | 4 Februar 1901 Frogmore, Windsor |
| Spouse | Prince Albert o Saxe-Coburg an Gotha |
| Issue *Detail* | * Victoria, Princess Ryal, German Empress
* Edward VII
* Princess Alice, Grand Duchess o Hesse
* Alfred, Duke o Saxe-Coburg an Gotha
* Helena, Princess Christian o Schleswig-Holstein
* Princess Louise, Duchess o Argyll
* Prince Arthur, Duke o Connaught
* Prince Leopold, Duke o Albany
* Beatrice, Princess Heinrich o Battenberg
 |
|

| Full name |
| --- |
| Alexandrina Victoria |

 |
| Hoose | Hoose o Hanover |
| Faither | Prince Edward, Duke o Kent an Strathearn |
| Mither | Princess Victoria o Saxe-Coburg-Saalfeld |
| Seegnatur |  |

**Queen Victoria** (Alexandrina Victoria; 24 Mey 1819 – 22 Januar 1901) wis Queen o the Unitit Kinrick o Great Brítain an Ireland frae 20 Juin 1837 till her daith. IN 1877, she adoptit the addítional títle o Empress o Indie.

Victoria wis the dauchter o Prince Edward, Duke o Kent, the fowert son o Kíng George III. Baith the Duke o Kent an Kíng George dee'd in 1820, an Victoria wis raised unner close supervísion bi her German-born mither, Princess Victoria o Saxe-Coburg-Saalfeld. She inheritit the throne at the age o 18, efter her faither's three elder brithers haed aw dee'd, leavin na survivin legitimate childer. The Unitit Kinrick wis awreidy an established constitutional monarchy, in that the sovereign held relatively little direct polítical pouer. Prívatly, Victoria attemptit tae influence govrenment policy an mínisterial appyntments; publicly, she becam a naitional icon that wis identified wi strict staundarts o personal morality.

Queen Victoria (1848) by Herbert Luther Smith (1811-1870) in Aiberdeen Art Gallery
Victoria mairied her first cousin, Prince Albert, oan 10 Februar 1840. Thair nine childer mairied intae ryal an noble faimilies athort the continent, tyin them thegither an earnin her the sobriquet "the grandmither o Europe". Efter Albert's daith in 1861, Victoria plunged intae deep mournin an avydit public appearances. As a result o her seclusion, republicanism temporarily gained strenth, but in the latter hauf o her ring her popularity rekivered. Her Gowden an Diamond Jubilees war times o public celebration.

Her reign o 63 year an seeven month wis langer nor that o ony o her predecessors, an is kent as the Victorian era. It wis a period o industrial, cultural, poleetical, scienteefic, an militar cheenge within the Unitit Kinrick, an wis merked bi a great expansion o the Brítish Empire. She wis the last Brítish monarch o the Hoose o Hanover. Her son an successor, Edward VII, inítiatit the Hoose o Saxe-Coburg an Gotha, the line o his faither.

## Issue

1. Princess Victoria of the Unitit Kinrick, *Princess Ryal* (21 November 1840 – 5 August 1901) mairit Friedrich III, German Emperor an haed issue.
2. Prince Edward o the Unitit Kinrick (9 November 1841 – 6 Mey 1910) mairit Princess Alexandra o Denmark an haed issue.
3. Princess Alice o the Unitit Kinrick (25 Aprile 1843 – 14 December 1878) mairit Ludwig IV, Grand Duke o Hesse an haed issue.
4. Alfred o the Unitit Kinrick, Duke o Saxe-Coburg an Gotha (6 August 1844 – 30 Julie 1900) mairit Grand Duchess Maria Alexandrovna o Roushie an haed issue.
5. Princess Helena o the Unitit Kinrick (25 Mey 1846 – 9 Juin 1923) mairit Prince Christian o Schleswig-Holstein an haed issue.
6. Princess Louise o the Unitit Kinrick (18 Mairch 1848 – 3 December 1939) mairit John Campbell, 9t Duke o Argyll an haed issue.
7. Prince Arthur o the Unitit Kinrick, Duke o Connaught an Strathearn (1 Mey 1850 – 16 Januar 1942) mairit Princess Luise Margarete o Proushie an haed issue.
8. Prince Leopold o the Uniotit Kinrick, Duke o Albany (7 Aprile 1853 – 28 Mairch 1884) mairit Princess Helene o Waldeck an Pyrmont an haed issue.
9. Princess Beatrice o the Unitit Kinrick 14 Aprile 1857 – 26 October 1944) mairit Prince Heinrich o Battenberg an haed issue.

## Teetles an styles

* **24 Mey 1819 – 20 Juin 1837Her Ryal Highness* Princess Alexandrina Victoria o Kent.
* **20 Juin 1837 – 22 Januar 1901Her Majesty* The Queen.